Desmond Tutu weer in hospitaalEmeritus-aartsbiskop Desmond Tutu. Foto: Ilan Godfrey/Templeton Prize/SAPA Nobelprys vir Vrede-wenner, emeritus-aartsbiskop Desmond Tutu, is in ŉ hospitaal in Kaapstad opgeneem. Die Desmond & Leah Tutu Legacy-stigting het Woensdag in ŉ verklaring gesê Tutu is in die hospitaal opgeneem vir die behandeling van ŉ hardnekkige infeksie. Luidens die verklaring is die emeritus-aartsbiskop oor die afgelope paar jaar verskeie kere vir die behandeling van ’n soortgelyke toestand in ŉ hospitaal opgeneem. Geen verdere besonderhede is verskaf nie. Die 88-jarige Tutu stry al byna twee dekades teen prostaatkanker.